KÖZLEMÉNY
a Fülöpszállási Mesevár Óvoda és Bölcsőde óvodája
2024/2025. nevelési évre vonatkozó beiratkozási rendjéről
A nevelési – oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 20. § - a rendelkezései alapján az alábbiak szerint tájékoztatjuk a Tisztelt Szülőket, hogy a 
Fülöpszállási Mesevár Óvodába és Bölcsőde óvodájába történő beiratkozás időpontja a 2024/2025. nevelési évre:
     	2024. május 2. (csütörtök) 8.00 – 11.00 óra, és
2024. május 3. (péntek) 8.00 – 11.00 óra között.

A beiratkozás helyszíne:
[bookmark: _GoBack]Fülöpszállási Mesevár Óvoda és Bölcsőde óvodája
 6085 Fülöpszállás, József A. u. 3.
Intézményvezető: Csepregi Lászlóné, telefon: 78/435-030
Elektronikus úton a fulopovi@gmail.com e-mail címen.

Az óvodai beiratkozáskor be kell mutatni:
· a gyermek nevére kiállított személyi azonosítót és lakcímet igazoló hatósági igazolványt, 
· a szülő személyi azonosítót és lakcímet igazoló hatósági igazolványát,
· a gyermek TAJ kártyáját, továbbá 
ha a gyermek érintett,
· a gyermek esetleges betegségeit igazoló dokumentumokat, 
· az étkezési térítési díj csökkentésére jogosító körülményeket igazoló dokumentumokat,
· amennyiben a gyermeke halmozottan hátrányos helyzetű, vagy napközbeni ellátását biztosítani kell, úgy az ezt igazoló dokumentumokat (jegyzői határozat és a szülő vagy szülők nyilatkozata).

Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a Fülöpszálláson lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

A Szülő az óvodai nevelésben történő részvételre jogszabály alapján kötelezett gyermekét köteles beíratni az önkormányzat által közzétett közleményben vagy hirdetményben meghatározott időpontban. 

Felhívjuk a Szülők figyelmét a köznevelési törvény hatályos rendelkezése szerint: 
A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő – tárgyév április 15. napjáig benyújtott – kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, különös méltánylást érdemlő esetben, – ha a szülő a gyermek negyedik életévének betöltését megelőzően már kérelmezte, úgy újabb – kérelem alapján annak az évnek az augusztus 31. napjáig, amelyben a gyermek az ötödik életévét betölti a Kormány rendeletében kijelölt szerv (a továbbiakban: felmentést engedélyező szerv) felmentheti a gyermeket az óvodai foglalkozáson való részvétel alól, ha a gyermek családi körülményei, sajátos helyzete indokolja. Ha az eljárásban szakértőt kell meghallgatni, csak az óvodavezető vagy a védőnő, továbbá tartós gyógykezelés alatt álló gyermek esetében az Eütv. 89. §-a szerinti általános járóbeteg-szakellátásban, vagy az Eütv. 91. §-a szerinti általános fekvőbeteg-szakellátásban részt vevő szakorvos rendelhető ki. Tartós gyógykezelés alatt álló gyermek esetében a kérelem a tárgyév április 15. napja után is benyújtható. Az eljárási határidő ötven nap.
Az óvoda biztosítja az illetékes Szakértői Bizottság szakvéleményében foglaltak alapján és annak keretei között az integráltan (egészséges gyermekek között) nevelhető sajátos nevelési igényű illetve beilleszkedési-, tanulási-, magatartási zavarokkal küzdő gyermekek nevelését, ellátását.
Az óvoda felvételi körzete:
(amelyre nézve az óvoda kötelező felvételt biztosító óvodának minősül)
Fülöpszállás község teljes ( bel-, és külterületet magába foglaló ) 
közigazgatási területe.

Az óvoda nyitva tartása:
hétfőtől – péntekig : 7.00 – 17.00 óra között
Tájékoztatjuk a Tisztelt Szülőket, hogy önmagában a beiratkozás nem jelent óvodai felvételt, a gyermekek felvételéről az óvodavezető dönt. A felvételi döntésről a Szülők írásban értesítést kapnak az óvodavezetőtől. Amennyiben az óvoda vezetője a felvételi kérelmet elutasítja, arról határozat formájában értesíti a Szülőt.  A Szülő vagy Szülők az elutasító határozat ellen jogorvoslati kérelemmel élhetnek. A kérelmet az elutasító döntés kézhezvételétől számított 15 napon belül a fenntartó Fülöpszállás Községi Önkormányzat Képviselő-testületének ( 6085 Fülöpszállás, Kossuth Lajos u. 2. ) címezve az óvodavezetőnél illetve az önkormányzat Jegyzőjénél lehet benyújtani.  A képviselő-testület a kérelemről a benyújtást követő soron következő ülésén hoz döntést. 
Kérjük az érintett Szülőket, hogy figyelmesen tanulmányozzák át az óvodába történő beiratkozással kapcsolatos részletes Közleményt, melyben tájékoztatást kapnak a  beiratkozás módjáról, az óvodai jogviszonnyal kapcsolatos egyes kérdésekről. A további kérdésekben Csepregi Lászlóné óvodavezetőt illetve Szabóné dr. Somogyi Szilvia jegyzőt keressék tájékoztatás végett. 



							Fülöpszállás Községi Önkormányzat

